Foto: KUN.UZ 15 mart kuni Toshkent shahridagi ayrim ko‘chalarda yo‘l yotiq chiziqlari chiziladi. Poytaxt hokimligi matbuot xizmati xabarida aytilishicha, shu munosabat bilan ayrim ko‘chalarning yo‘l qatnov qismida harakat qisman cheklanadi. Harakatlanish cheklanadigan ko‘chalar: - Afrosiyob ko‘chasining Rashidov ko‘chasidan Beshyog‘och ko‘chasigacha bo‘lgan qismi soat 10:00 dan 13:00 gacha;  - Olmazor ko‘chasining Beshyog‘och ko‘chasidan I.Karimov ko‘chasigacha bo‘lgan qismi soat 10:00 dan 12:00 gacha;  - Sh.Rashidov ko‘chasining Afrosiyob ko‘chasidan Alisher Navoiy ko‘chasigacha bo‘lgan qismi soat 10:00 dan 12:00 gacha. Eslatib o‘tamiz, 14 mart kuni ham Toshkentdagi ayrim ko‘chalarda transport harakati qisman cheklangandi.